Янживын Оюунцэцэг

Янживын Оюунцэцэг (1962-1994) — Монголын кино урлагт үнэтэй хувь нэмэр оруулсан жүжигчин Я. Оюунцэцэг 1960 оны 2 сарын 28-нд Увс аймгийн Баруунтуруун суманд олон охинтой айлын нэг нь болон мэндэлсэн. Говийн зэрэглээ киноны холбоочин хүүхэн Номин, Гарын таван хуруу киноны Сүрэнгийн дүр, Мартагдсан дууль киноны айлын ээжийн дүрээр үзэгчдийн сэтгэлд хоногшсон Монгол улсын тайз, дэлгэцийн шигтгээ болсон эмэгтэй жүжигчин. 

6 сартай байхдаа гэр бүлийн хамт Дархан хотод нүүн ирж суурьшжээ. Бөх үзэх дуртай байсан тэрээр багаасаа дүү нартаа уран зохиолын талаар ярьж өгдөг байсан. Тэрээр 1978-1984 оны хооронд УБДС-ийн кино драмын ангид суралцаж жүжигчин мэргэжлээр төгсжээ. Дархан хотын залуучуудын театрт 1980-1981 онуудад дагалдан жүжигчнээр ажиллаж Сакаловын "Мөрөөдөл" жүжигт анх тогложээ. Мөн 1984-1987 онд УДЭТ-т, 1987-1992 онд Армийн драмын театрт ажиллаж байсан. Түүний нөхөр нь Монголын драмын урлагийн том төлөөлөл Л. Лувсангийн хүү Л.Нямсүрэн билээ. Хосууд нэг өргөмөл хүүтэй бөгөөд Н.Соронзонболд гэдэг.

Дэлгэцийн гол бүтээл
Уран сайхны кино
 Он Киноны нэр Дүр байдал Дүрийн нэр1980«Говийн зэрэглээ»холбоочин хүүхэнНомин1983«Гарын таван хуруу»том эгчСүрэн1989«Мартагдсан дууль»охины ээжДуламсүрэн

Эх сурвалж
 Янживын Оюунцэцэг уран бүтээлчийн намтар, уран бүтээл

Ангилал:Монголын кино жүжигчин
Ангилал:Дарханы хүн
Ангилал:Баруунтурууны хүн
Ангилал:Монголчууд
Ангилал:1962 онд төрсөн
Ангилал:1994 онд өнгөрсөн